Tallinna Piiritusevabrik

Tallinna Piiritusevabrik (saksa k. Revaler Sprit-Fabrik) oli Tallinnas, Mere puiesteel asunud tööstusettevõte.

Toorpiirituse puhastamiseks asutatud Tallinna Piiritusevabriku hoonestuse ehitamiseks esitas Preisimaa kodanik Friedrich Rappuh palve 1875. aastal Tallinna linnavalitsusele. Hoone ehitamist alustati 1875. aasta novembris, lõplikult valmis tööstushoone 1876. aastal. 
pisi|Tallinna Piiritusevabriku hooned, Mere puiestee 8
Tallinna piiritusevabriku haldamiseks moodustati Tallinna Piiritusvabriku Osaühisus (Antheil-Gesellschaft der Revaler Spirit-Fabrik), mille asutasid parun Constantin von Korff, krahv Ernst von Stackelberg, krahv Woldemar von Tiesenhausen, parun Constantin von Rosen, krahv Reinhold von Rehbinder, parun Paul von Wrede, parun Wilhelm von Wrangell, krahv Ewald von Ungern-Sternberg ja Tallinna 1. gildi kaupmees Emil Kaselack. Juhatuse esimeheks sai Friedrich von Dellingshausen, juhatuse liikmeteks Ewald von Ungern-Sternberg, O. Schilling, A. von Brevern, Emil Kaselack ja Reinhold von Rehbinder. Tehase direktor oli E. Lauenstein (1876–1883) ja (1883–1895) Gustav Arved von Rosen. 1882. aastal ehitati vabriku õuele mahukad kivist laod, 1883. aastal laiendati piirituse- ja vaadiladusid veelgi, 1884. aastal ehitati suurem aamissepatöökoda. 1886. aastal ehitati vabriku oma elektrijaam, 1888. aastal valmis Revaler Spiritfabriku paekivist Tallinna Piiritusevabriku administratiivhoone, 1889. aastal paigaldati uus aurukatel ning senise plekk-korstna asemele ehitati suur kivikorsten, mis on siiani säilinud.Piiritusevabriku väike telliskorsten nr 24244, Kultuurimälestiste register 1889. aastaks olid tulusama tootmise huvides Tallinna piiritusevabrikuga ühinenud 168 Eestimaa, 24 Liivimaa ja 18 Kuramaa kubermangu piiritusevabrikut. Vaid 12 piiritusetootjat Eestimaa kubermangus tegutsesid omaetteRobert Nerman, Kvaliteetne piiritus tõi Eestile tuntust mitmel pool maailmas, Postimees, 23. märts 2007. Troonipärija puiestee ja Soo tänava nurgakrundile rajati ka täiendav laoruum. Vabrikuhoone rektifikatsioonitornile, milles asusid toorpiirituse puhastamiseks mõeldud seadmed ehitati 1924. aastal juurde veel üks korrus. 
pisi|Tallinna linna, Merepromenaadi ja Tallinna sadama kaart, 1914
Juhatusse ja nõukogusse kuulusid (Revalscher Kalender auf das Jahr 1891 nebst Adressbuch für Estland, s. 78, Reval: 1890): Rudolf von Lilienfeld Alust,  parun Alfred von RosenRosen, Georg Friedrich Wilhelm Alfred* Frh. v. (1850-1921), BBLD - Baltisches biografisches Lexikon digital Vihterpalust, parun Konstantin von Rosen Mäetaguselt, parun Gotthard von Wrangell Tohisoolt, Georg von Grünewaldt Koigilt, Heinrich von Dehn Rägaverest, parun von Stackelberg Väänast, Nikolai von Schubert Vaekülast.

1895. aastal laienes Tallinna Piiritusvabrik ülevenemaaliseks ühinguks, mille keskus paiknes Peterburis ning äriühing hakkas kandma Piiritusepuhastamise Vabrikute Osaühisuse (Товариществo спиртоочистительных заводов) nime. Piiritusepuhastamise Vabrikute Osaühisusse kuulus ka Arved von Roseni juhitud Tallinna Piiritusevabrikantide Ühisus Rosen & Co. Tallinna piiritusevabriku hooned ja seadmed anti rendile kommandiitühingule "Tallinna Piiritusevabrikantide Ühisus Rosen & Co", mille vastutavad omanikud olid Rosenid: Gustav Arved von Rosen (1895–1903), Alexander Woldemar von Rosen (1903–1938) ja Ernest von Rosen (1938–1940). 

1927. aastal vormistasid osanikud Piiritusepuhastamise Vabrikute Osaühisuse peakontori toomise formaal-juriidiliselt Peterburist (siis juba Leningradist) Tallinna ning ettevõte, kes oli olnud kõik aastad aadressil Mere puiestee 15 asuvate tootmishoonete omanik, registreeriti nüüd ametlikult ka Eesti Vabariigis. 1921. aasta novembris asutati Rosen & Co tehase ruumidesse iseseisva ettevõttena likööri- ja napsivabrik Tallinna Viinavabrik. Napsivabrik kui iseseisev ettevõte likvideeriti 31. detsembril 1929 ja alates 1. jaanuarist 1930 oli see ühendatud Piiritusepuhastamise Vabrikute Osaühisusega. Kõikide napsi- ja likööripudelite etikettidele kirjutati tootjaks aga endiselt Tallinna Viinavabrik, mis jäi kasutusele ainult kaubandusliku nimena.

 Viited 

Kategooria:Tallinna endised ettevõtted